Vermiste atletiekman gevind | Maroela Media
Vermiste atletiekman gevind
Die pamflet wat die buurtwag op sy Facebook-blad gedeel het.
Allen Barnes, die tesourier van die Westelike Provinsie-atletiekvereniging (WPA) wat net meer as 'n week gelede spoorloos verdwyn het, is gevind.
Die Edgemead Neighbourghood Watch het op sy Facebook-blad gesê Barnes is Saterdag opgespoor.
Maroela Media het vroeër berig Barnes se familie het hom verlede Saterdag as vermis aangemeld nadat hy sy huis in Edgemead in Kaapstad in die vroeë oggendure verlaat het, glo om 'n byeenkoms wat hy by die Strandfontein Pavilion gereël het, by te woon. Hy het egter nooit daar opgedaag nie.
Die silwer Toyota Corolla waarmee Barnes gery het, is Sondag by die Kaapstad Internasionale Lughawe gevind. Hy was glo eers by Grand West-casino nadat hy sy blyplek verlaat het en voordat die motor by die lughawe gelaat is.
Kol. Andrè Traut, polisiewoordvoerder, het by navraag gesê "die verdwyning van Allen Barnes is steeds die onderwerp van 'n ondersoek".
Traut wou egter nie bevestig of dit beteken dat Barnes wél gevind is nie en het gesê hy sou moontlik deur die loop van die dag verdere besonderhede hê.
Op die buurtwag se Facebook-blad het talle inwoners gesê hulle is dankbaar dat Barnes ongedeerd gevind is, maar sommige wou onder meer weet of hy die slagoffer van 'n misdaad was. "Ons woon in die buurt en wil weet waarvoor om op die uitkyk te wees," het een inwoner geskryf.
Die buurtwag het gesê hy "sal die eerste wees om die publiek in ons onmiddellike omgewing te waarsku as daar 'n gevaar soos 'n ontvoering of kaping plaasvind".
Die buurtwag het ook gesê uit respek vir Barnes se familie gaan geen verdere besonderhede egter oor die omstandighede rondom sy terugkeer bekend gemaak word nie.
In die nuus Kaapstad vermis
Eskom sê ligte bly Sondag aan
Iets stink…en dis wragtig nie weer ek nie…
Nou waar is al die leunstoel speurders vandag?
Geld het seker opgeraak…….
En die familie vra seker weer dat hul privaatheid gerespekteer word !!
Die polise behoort nie meer hul tyd te mors op mense wat "kamma"verdwyn nie. Wag `n maand en as die persoon dan nog nie opgedaag het nie, begin dan `n soektog.